Bacău, 06 mai 2014

**Conferinţa Internaţională de Ştiinţe Aplicate**

**Comunicat de presă**

Departamentul de Inginerie Chimică și Alimentară din cadrul Facultăţii de Inginerie organizează în perioada 7-9 mai 2014 cea de-a opta ediţie a *Conferinţei Internaţionale de Ştiinţe Aplicate* (CISA). Conferința constituie un bun prilej pentru schimbul de idei, informaţii şi concepte din domeniul ştiinţelor chimice, ingineriei chimice, alimentare şi tehnologice, al biotehnologiilor şi al altor domenii conexe.

Scopul manifestării este de a prezenta şi promova cele mai noi rezultate ale cercetării, dezvoltării şi inovaţiei în diversele discipline ale ştiinţelor aplicate şi de a încuraja crearea unor poli europeni ai cercetării de excelenţă.

În cadrul acestei manifestări ştiinţifice internaţionale vor fi abordate probleme de actualitate din domeniul celor patru secţiuni ale conferinței:

* Chimie;
* Inginerie Chimică;
* Biotehnologii;
* Inginerie alimentară.

Deschiderea conferinței va avea loc joi, 8 mai 2014, ora 10.00, în Aula "Vasile Alecsandri" a Universităţii "Vasile Alecsandri" din Bacău. Sunt invitaţi, profesori şi cercetători de renume de la universităţi din Franţa, Germania, Spania, Cameroun, Republica Moldova şi România pentru a-şi comunica realizările ştiinţifice.

Prorector cu etica şi imaginea universităţii,

Lector univ. dr. Cristina CÎRTIŢĂ-BUZOIANU